***Kunngjøring av ledig verv som nestleder i Kontrollkommisjonen***

*Fylkesmannen i Aust- og Vest-Agder søker jurist til verv som vara for leder i Kontrollkommisjon for psykiatrisk avdeling Sørlandet sykehus HF, Kristiansand med tiltredelse snarest.*

*Ved institusjoner hvor noen er under psykisk helsevern skal det være en kontrollkommisjon, jf. psykisk helsevernloven § 6-1. Kontrollkommisjonen skal ledes av en jurist, og ellers bestå av en lege og to andre medlemmer. I henhold til lovens § 6-1 tredje ledd oppnevnes kontrollkommisjonen av departementet, som også bestemmer hvilket område som skal være tillagt hver kommisjon.*

*Helsedirektoratet har et ansvar for å følge opp kontrollkommisjonen både administrativt og faglig. Fylkesmannen er delegert enkelte oppgaver knyttet til drift av kontrollkommisjonene, herunder ansvar for å oppnevne medlemmer. I Vest-Agder er det to kontrollkommisjoner. Den ene dekker psykiatrisk avdeling ved Sørlandet sykehus i Kristiansand, mens den andre dekker DPS (de distriktspsykiatriske sentrene) i fylket.*

*Krav til leder/vara for leder: Kontrollkommisjonen skal ledes av en jurist som er kvalifisert til å gjøre tjeneste som dommer. I dette ligger at vedkommende må tilfredsstille kravene i domstolloven §§ 53-55. Etter lovens krav må vedkommende være norsk statsborger, over 25 år, og ha juridisk embetseksamen/master i rettsvitenskap. Videre må vedkommende tilfredsstille høye krav til faglige kvalifikasjoner og personlige egenskaper.*

*Lederen bør ha erfaring som dommer/dommerfullmektig, fylkesnemndsleder og/eller erfaring innen helse-/sosialrettsfeltet, eksempelvis gjennom advokatpraksis.*

*Oppnevningen er for fire år, og det er mulighet for reoppnevning. Denne eposten sendes til Vest-Agder advokatforening samt jurister ved domstolene og i politiet. Spørsmål om vervet – arbeidets innhold, lønnsforhold, tidsbruk etc, kan rettes til undertegnede eller til leder av Kontrollkommisjonen:*

*Advokat Svein A. Hagen, e-post:* *sah@advtofte.no* *tlf. 38 17 70 15, mobil: 930 39 599*

*Søknad med CV sendes:*

*Fylkesmannen i Aust- og Vest-Agder*

*Postboks 788 Stoa, 4809 Arendal, eller*

*til* *fmavpost@fylkesmannen.no* *(Merk i emnefelt: 16/454 – Kontrollkommisjonen)*

***Frist: 14.06.2017***

*For Fylkesmannen i Aust- og Vest-Agder*

*Terje Imeland*

*seniorrådgiver*

*Tlf: 38176172/90723375*

*e-post:* *fmavtim@fylkesmannen.no*